title: Eiropas Centrālās bankas Lēmums (2003. gada 18. decembris), ar kuru nosaka pasākumus, kas vajadzīgi iemaksām Eiropas Centrālās bankas rezervēs un uzkrājumos un kas vajadzīgi, lai korigētu valstu centrālo banku prasījumus, kuri atbilst pārskaitītajiem ārvalstu valūtas rezervju aktīviem (ECB/2003/21)

text:
Svarīgs juridisks paziņojums

|

32003D0021(01)

Oficiālais Vēstnesis L 009 , 15/01/2004 Lpp. 0036 - 0038

		Eiropas Centrālās bankas Lēmums(2003. gada 18. decembris),ar kuru nosaka pasākumus, kas vajadzīgi iemaksām Eiropas Centrālās bankas rezervēs un uzkrājumos un kas vajadzīgi, lai korigētu valstu centrālo banku prasījumus, kuri atbilst pārskaitītajiem ārvalstu valūtas rezervju aktīviem(ECB/2003/21)(2004/47/EK)EIROPAS CENTRĀLĀS BANKAS PADOME,ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 30. pantu;tā kā1) sakarā ar Eiropas Centrālās bankas (ECB) kapitāla parakstīšanas atslēgas (turpmāk tekstā — "kapitāla atslēga") koriģēšanu ir jāpielāgo ECB kapitāla atslēgas procentuālās daļas (turpmāk tekstā — "kapitāla atslēgas procentuālās daļas"), kuras piemēro to dalībvalstu centrālajām bankām, kas ieviesušas euro, (turpmāk tekstā — "iesaistītās VCB"), kā tas noteikts 2003. gada 18. decembra Lēmumā ECB/2003/17 par valstu centrālo banku procentuālo daļu Eiropas Centrālās bankas kapitāla parakstīšanas atslēgā [1]. Kapitāla atslēgas procentuālo daļu korekcijas un attiecīgās izmaiņas iesaistīto VCB daļās ECB parakstītajā kapitālā liek koriģēt prasījumus, kurus ECB ir kreditējusi iesaistītajām VCB saskaņā ar Statūtu 30.3. pantu un kuri atbilst iesaistīto VCB ārvalstu valūtas rezervju aktīvu iemaksām ECB (turpmāk tekstā — "prasījumi");2) iesaistītās VCB, kuru procentuālā daļa koriģētajā kapitāla atslēgā atbilstoši korekcijai pieaug, veic kompensācijas pārskaitījumu ECB, bet ECB veic kompensācijas pārskaitījumu iesaistītajām VCB, kuru procentuālā daļa koriģētajā kapitāla atslēgā samazinās;3) saskaņā ar Statūtos ievērotajiem vispārējiem godīguma, vienlīdzīgas attieksmes un tiesiskās paļāvības principiem tām iesaistītajām VCB, kuru relatīvā daļa ECB uzkrātajā pašu kapitāla vērtībā palielinās atbilstoši iepriekšminētajām korekcijām, ir jāveic kompensācijas pārskaitījums tām iesaistītajām VCB, kuru relatīvā daļa samazinās;4) lai aprēķinātu vērtības korekciju katras iesaistītās VCB daļai ECB uzkrātajā pašu kapitālā, katras iesaistītās VCB attiecīgo kapitāla atslēgas procentuālo daļu laikam līdz 2003. gada 31. decembrim un pēc 2004. gada 1. janvāra izsaka kā procentuālo daļu no tā ECB kapitāla kopsummas, ko parakstījušas visas iesaistītās VCB,IR PIEŅĒMUSI ŠO LĒMUMU.1. pantsDefinīcijasŠajā lēmumā:a) "uzkrātā pašu kapitāla vērtība" ir ECB rezervju, pārvērtēšanas kontu un rezervēm atbilstošo uzkrājumu kopsumma, kas fiksēta ECB gada pārskatā un ko 2003. gadam apstiprinājusi Padome. Neierobežojot termina "uzkrātā pašu kapitāla vērtība" izpratni, ECB rezerves un rezervēm atbilstošie uzkrājumi ietver vispārējo rezervju fondu un uzkrājumus, kas atbilst rezervēm, kuras paredzētas vērtēšanas radītajiem zaudējumiem saistībā ar valūtas maiņas kursu un tirgus cenām;b) "pārskaitījuma diena" ir otrā darbadiena pēc tam, kad Padome apstiprinājusi ECB 2003. finanšu gada pārskatu.2. pantsIemaksa ECB rezervēs un uzkrājumos1. Šo pantu piemēro tikai tad, ja uzkrātā pašu kapitāla vērtība ir lielāka par nulli.2. Ja iesaistītās VCB daļa uzkrātajā pašu kapitāla vērtībā pieaug atbilstoši tās kapitāla atslēgas procentuālās daļas pieaugumam 2004. gada 1. janvārī, šī VCB pārskaitījuma dienā pārskaita ECB summu, kas noteikta saskaņā ar 4. punktu.3. Ja iesaistītās VCB daļa uzkrātajā pašu kapitāla vērtībā samazinās atbilstoši tās kapitāla atslēgas procentuālās daļas samazinājumam 2004. gada 1. janvārī, šī VCB pārskaitījuma dienā no ECB saņem summu, kas noteikta saskaņā ar 4. punktu.4. ECB laikus aprēķina un katrai iesaistītajai VCB apstiprina summu, kura šai VCB jāpārskaita ECB, ja tiek piemērots 2. punkts, vai, ja tiek piemērots 3. punkts, summu, kura šai VCB jāsaņem no ECB. Ņemot vērā noapaļošanu, summas, kuras pārskaita vai saņem, aprēķina, uzkrāto pašu kapitāla vērtību reizinot ar katras iesaistītās VCB 2003. gada 31. decembra kapitāla atslēgas procentuālās daļas un 2004. gada 1. janvāra kapitāla atslēgas procentuālās daļas starpību, rezultātu dalot ar 100.5. Šā panta 4. punktā minētās summas izsaka euro, un to termiņš ir 2004. gada 1. janvāris, tomēr faktiski tās pārskaita pārskaitījuma dienā.6. Pārskaitījuma dienā iesaistītā VCB vai ECB, kurai jāveic pārskaitījumi saskaņā ar 2. vai 3. punktu, atsevišķi pārskaita procentu maksājumus par laikposmu no 2004. gada 1. janvāra līdz pārskaitījuma dienai attiecībā uz summām, kas jāpārskaita šai VCB vai ECB. Šo procentu maksājumu pārskaitītāji un saņēmēji ir to summu pārskaitītāji un saņēmēji, attiecībā uz kurām uzkrājušies procenti.3. pantsTo prasījumu koriģēšana, kas atbilst pārskaitītajiem ārvalstu valūtas rezervju aktīviem1. Iesaistīto VCB prasījumus 2004. gada 1. janvārī koriģē atbilstīgi šo VCB koriģētajām kapitāla atslēgas procentuālajām daļām. Iesaistīto VCB prasījumu vērtība 2004. gada 1. janvārī ir norādīta šī lēmuma pielikuma tabulas trešajā ailē.2. Tiek uzskatīts, ka katra iesaistītā VCB, pamatojoties uz šo noteikumu un nepiemērojot citas formalitātes vai tiesību aktus, 2004. gada 1. janvārī nodod vai saņem galīgo prasījuma vērtību (izteiktu euro), kas pretī tās nosaukumam norādīta šī lēmuma pielikuma tabulas ceturtajā ailē, kurā "−" nozīmē prasījumu, ko VCB nodod ECB, un "+" nozīmē prasījumu, ko ECB nodod VCB.3. Katra iesaistītā VCB 2004. gada 2. janvārī pārskaita vai saņem galīgo summu (izteiktu euro), kas pretī tās nosaukumam norādīta šī lēmuma pielikuma tabulas ceturtajā ailē, kurā "+" nozīmē summu, ko VCB pārskaita ECB, un "−" nozīmē summu, ko ECB pārskaita VCB.4. 2004. gada 2. janvārī ECB un tās iesaistītās VCB, uz kurām attiecas pienākums pārskaitīt summas saskaņā ar 3. punktu, par laikposmu no 2004. gada 1. janvāra līdz 2004. gada 2. janvārim atsevišķi pārskaita arī procentu maksājumus par summām, kas jāpārskaita ECB un VCB. Šo procentu maksājumu pārskaitītāji un saņēmēji ir to summu pārskaitītāji un saņēmēji, attiecībā uz kurām uzkrājušies procenti.4. pantsVispārīgi noteikumi1. Saskaņā ar 2. panta 6. punktu un 3. panta 4. punktu uzkrātos procentus aprēķina katru dienu, izmantojot faktisko 360 dienu aprēķināšanas metodi, pēc likmes, kas atbilst galējai procentu likmei, kuru Eiropas Centrālo banku sistēma izmantojusi tās jaunākajā galvenajā refinansēšanas operācijā.2. Pārskaitījumiem, ko katru atsevišķi veic saskaņā ar 2. panta 2., 3. un 6. punktu un 3. panta 3. un 4. punktu, izmanto Eiropas automatizēto reālā laika bruto norēķinu sistēmu (TARGET).3. ECB un iesaistītās VCB, uz kurām attiecas pienākums veikt pārskaitījumus saskaņā ar 2. punktu, dod attiecīgus norādījumus, kas vajadzīgi, lai pārskaitījumus veiktu laikus.5. pantsNobeiguma noteikumi1. Šis lēmums stājas spēkā 2003. gada 19. decembrī2. Šo lēmumu publicē Eiropas Savienības Oficiālajā Vēstnesī.Frankfurtē pie Mainas, 2003. gada 18. decembrīECB Padomes vārdā —Jean-Claude Trichet[1] OV L 9, 15.1.2004., 27. lpp.--------------------------------------------------PIELIKUMSPRASĪJUMI, KAS ATBILST ĀRVALSTU VALŪTAS REZERVJU AKTĪVIEM, KURI PĀRSKAITĪTI ECBIesaistītā VCB | Prasījums 2003. gada 31. decembrī, kas atbilst ārvalstu valūtas rezervju aktīviem, kuri pārskaitīti ECB (EUR) | Prasījums 2004. gada 1. janvārī, kas atbilst ārvalstu valūtas rezervju aktīviem, kuri pārskaitīti ECB (EUR) | Pārskaitījuma summa (EUR) |Nationale Bank van België/Banque Nationale de Belgique | 1432900000 | 1414850000 | − 18050000 |Deutsche Bundesbank | 12246750000 | 11702000000 | − 544750000 |Bank of Greeke | 1028200000 | 1080700000 | + 52500000 |Banco de España | 4446750000 | 4390050000 | − 56700000 |Banque de France | 8416850000 | 8258750000 | − 158100000 |Central Bank and Financial Services Authority of Ireland | 424800000 | 512700000 | + 87900000 |Banca d'Italia | 7447500000 | 7286300000 | − 161200000 |Banque centrale du Luxembourg | 74600000 | 85400000 | + 10800000 |De Nederlandsche Bank | 2139000000 | 2216150000 | + 77150000 |Österreichische Nationalbank | 1179700000 | 1150950000 | − 28750000 |Banco de Portugal | 961600000 | 1006450000 | + 44850000 |Suomen Pankki | 698500000 | 714900000 | + 16400000 |Kopā: | 40497150000 | 39819200000 | − 677950000 |--------------------------------------------------


title: Komisijas lēmums (2001. gada 27. jūnijs) par Eiropas Pētniecības padomdevējas valdes izveidošanu (izziņots ar dokumenta Nr. C(2001) 1656)

text:
Svarīgs juridisks paziņojums

|

32001D0531

Oficiālais Vēstnesis L 192 , 14/07/2001 Lpp. 0021 - 0023

		Komisijas lēmums(2001. gada 27. jūnijs)par Eiropas Pētniecības padomdevējas valdes izveidošanu(izziņots ar dokumenta Nr. C(2001) 1656)(2001/531/EK, Euratom)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Eiropas Atomenerģijas kopienas dibināšanas līgumu,tā kā:(1) Komisijai nepieciešama neatkarīga augsta līmeņa struktūra, lai palielinātu Eiropas ESP politikas efektivitāti.(2) Padomdevējā struktūrā jābūt augsta līmeņa personām no zinātnieku aprindām, rūpniecības un pakalpojumu nozares, lai izskatītu vispārējās pētniecības politikas jautājumus.(3) Eiropadomes prezidentūras Lisabonas sanāksmes (2000. gada martā) secinājumos norādīts, ka Savienībai jāstrādā, lai sasniegtu Komisijas paziņojumā "Par vienotu pētniecības telpu Eiropā" noteiktos mērķus.(4) Padome 2000. gada 16. novembrī atkārtoti uzsvēra to, ka ir svarīgi, lai Komisija izveido šādu neatkarīgu padomdevēju iestādi.(5) Zinātniskā pieredze un ieteikumi Eiropas Savienības politikas jomu izstrādē un ieviešanā kļūst aizvien svarīgāki.(6) Komisija ir plaši apspriedusies ar attiecīgajām akadēmiskajām aprindām un rūpniecības nozares pārstāvjiem par šādas iestādes optimālo formu.(7) Konsultatīvo sistēmu ir lietderīgi pielāgot politikas prasībām zinātnes un tehnoloģijas jomā, īpaši Eiropas pētniecības telpas izveidē, ņemot vērā specifiskāku Kopienas padomdevēju struktūru kompetenci, īpaši to, kas atbildīgas par riska novērtēšanu.(8) Komisija atbalsta sieviešu samērīgu pārstāvību padomdevējās komitejās, un tās mērķis ir 40 % sieviešu pārstāvība ESP darbības jomās,IR PIEŅĒMUSI ŠO LĒMUMU.1. pantsKomisija izveido konsultatīvo komiteju, turpmāk tekstā — "Eiropas Pētniecības padomdevēja valde" (Komiteja). Komiteja ir padomdevēja struktūra pētniecības un tehnoloģiju attīstības politikas jautājumos.2. pants1. Komitejas uzdevums ir konsultēt Komisiju par Kopienas pētniecības un tehnoloģijas attīstības politikas izstrādi un īstenošanu. Tādēļ Komiteja pievērsīs īpašu uzmanību Eiropas Pētniecības telpas izveidei un tādu politikas instrumentu izmantošanai kā pētniecības un tehnoloģiju attīstības pamatprogrammas.2. Lai paveiktu 1. punktā noteiktos uzdevumus, Komiteja pēc savas iniciatīvas vai Komisijas pieprasījuma sniedz atzinumus un konsultē par dažādiem Kopienas pētniecības politikas aspektiem vai zinātnes un tehnoloģijas sasniegumiem Eiropā un pasaulē.3. Komisija nodrošina to, ka Komiteja saņem informāciju, kas tai nepieciešama uzdevuma veikšanai. Tādēļ Komiteja tiek regulāri informēta par jaunumiem Kopienas pētniecības politikā.4. Komisijas dienesti pēc Komitejas oficiāla pieprasījuma sniedz tai rakstiskus komentārus par savu atzinumu vai ieteikumiem. Komisijas dienesti regulāri sniedz arī informāciju par iespējamām turpmākām darbībām.5. Komisija, pieprasot Komitejas atzinumu, var noteikt termiņu, kurā tas jāsniedz.6. Komitejai ir skaidri noteikta, neatkarīga nostāja, un tā nepārstāv zinātnes, rūpniecības vai citas organizācijas, valstu vai nozares intereses. Vajadzības gadījumā tai jākonsultējas ar šādām organizācijām.7. Neskarot 8. pantu, Komitejas ieteikums jādara zināms sabiedrībai un Eiropas Kopienu iestādēm, kā arī dalībvalstīm.3. pants1. Komiteju veido 45 locekļi, kurus ieceļ Komisija pēc savas kompetences. Lai nodrošinātu pienācīgu zinātnisko/akadēmisko, uzņēmējdarbības/rūpniecības un citu ieinteresēto aprindu pārstāvību, kā arī pilnīgu Komitejas neatkarību, izvirzīšanas process ir šāds:- 20 locekļus no zinātniskajām aprindām izvirza, pamatojoties uz Eiropas Zinātnes fonda (ESF) priekšlikumu,- 20 locekļus no uzņēmējdarbības un rūpniecības aprindām izvirza, pamatojoties uz Eiropas Ražotāju un darba devēju konfederāciju apvienības (UNICE) priekšlikumu,- piecus locekļus izvirza Komisija.Šos 45 locekļus ieceļ ar vienu lēmumu, un Komitejas locekļu sarakstu Komisija publicē Eiropas Kopienu Oficiālajā Vēstnesī.2. Komitejas galīgais sastāvs atspoguļo Eiropas daudzveidību. Izvirzīšanas procesā piemēro šādus kritērijus:- izcili sasniegumi pētniecībā un/vai pētniecības vadībā,- konsultatīva pieredze Eiropas vai starptautiskā līmenī,- līdzsvars starp zinātnes un tehnoloģijas disciplīnām, t.i., starp personām ar īpašu akadēmisko un rūpniecības pieredzi,- teritoriālais līdzsvars, ņemot vērā ES paplašināšanos un pamatprogrammās iesaistītās valstis,- attiecīgs dzimumu līdzsvars.4. pantsKatra Komitejas locekļa pilnvaru termiņš ir trīs gadi, un to var pagarināt vienu reizi. Komitejas locekļi paliek amatā, līdz tiek pieņemti noteikumi par viņu aizvietošanu vai viņu pilnvaru termiņa pagarināšanu.Komitejas locekļi par šī darba veikšanu netiek atalgoti. Ceļa un uzturēšanās izdevumus saistībā ar Komitejas vai tajā izveidoto darba grupu sanāksmēm sedz Komisija saskaņā ar pašreizējiem administratīvajiem noteikumiem. Ņemot vērā iepriekšēju apstiprinājumu, Komisija var segt arī ceļa un uzturēšanās izdevumus, kas saistīti ar atzinumu vai ieteikumu sagatavošanu. Tas ietver arī Komitejas locekļu un neatkarīgo ekspertu sanāksmes ārpus Briseles.5. pants1. Komiteja ar klātesošo locekļu divu trešdaļu vairākumu ievēlē priekšsēdētāju un divus priekšsēdētāja vietniekus. Komiteja ar klātesošo locekļu divu trešdaļu vairākumu ievēlē arī piecus tādus locekļus, kas kopā ar priekšsēdētāju un priekšsēdētāja vietniekiem veidos Komitejas Prezidiju. Prezidija izveidē jāievēro 3. panta 2. punktā minētie kritēriji.Prezidijs organizē Komitejas darbu.Komitejas atzinumu un ieteikumu sagatavošanai Birojs var lūgt Komisiju, lai tā veic izpēti vai apspriežas ar pieaicinātajām organizācijām.2. Komisija sniedz finansiālu un administratīvu atbalstu Komitejas sekretariātam, pilnībā nodrošinot tā neatkarību.3. Lai sekmētu Komitejas uzdevumu izpildi, Prezidijs var izveidot darba grupas, kuru sastāvā ir Komitejas locekļi un vajadzības gadījumā arī pieaicinātas personas. Komiteja un darba grupas var aicināt to darbā piedalīties speciālistus. Šie speciālisti piedalās tikai to jautājumu apspriešanā, sakarā ar kuriem viņi ir uzaicināti. Viņu ceļa un uzturēšanās izdevumus sedz Komisija.Komiteja ir spējīga organizēt seminārus un konferences. Ņemot vērā iepriekšēju apstiprinājumu, Komisija sedz attiecīgo pasākumu izmaksas.4. Komisija nodrošina Komiteju ar atbilstošiem līdzekļiem tās aktivitāšu veikšanai un atzinumu sniegšanai un izplatīšanai.6. pantsKomitejas sanāksmes parasti notiek trīsreiz gadā. Sanāksmes parasti notiek Komisijas telpās.Komisijas pārstāvji apmeklē Komitejas un tās darba grupu sanāksmes, ja vien Komitejas priekšsēdētājs oficiāli nepieprasa to nedarīt.7. pantsKomiteja pieņem savu reglamentu.8. pantsNeskarot EK Līguma 287. panta un Euratom Līguma 194. panta noteikumus, Komitejas locekļi paraksta apliecinājumu, ka viņi neizpauž informāciju, kuru iegūst, strādājot Komitejā vai tās darba grupās, ja Komisija viņus informē par to, ka atsevišķs atzinums vai jautājums ir konfidenciāls.Komitejas locekļiem jāatturas no to jautājumu apspriešanas, kuros viņiem ir interešu konflikts. Tādēļ viņiem jāparaksta apliecinājums par to, ka viņi informēs priekšsēdētāju gadījumā, ja darba kārtībā būs jautājums, kurā ir interešu konflikts, kas var kaitēt viņu neatkarībai.9. pantsAr šo tiek atcelts Komisijas Lēmums 98/611/EK, Euratom par Eiropas Pētniecības foruma dibināšanu.Briselē, 2001. gada 27. jūnijāKomisijas vārdā —Komisijas loceklisPhilippe Busquin--------------------------------------------------


title: Padomes Lēmums 2006/201/KĀDP ( 2006. gada 27. februāris ) par to, ka jāpagarina Eiropas Savienības un Indonēzijas valdības Nolīgums vēstuļu apmaiņas veidā par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam

text:
               10.3.2006

               LV

               Eiropas Savienības Oficiālais Vēstnesis

               L 71/53

         PADOMES LĒMUMS 2006/201/KĀDP
   (2006. gada 27. februāris)
   par to, ka jāpagarina Eiropas Savienības un Indonēzijas valdības Nolīgums vēstuļu apmaiņas veidā par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               Padome 2005. gada 9. septembrī pieņēma Vienoto rīcību 2005/643/KĀDP par Eiropas Savienības uzraudzības misiju Acehā, Indonēzijā (Acehas Uzraudzības misija – AUM) (1).

               (2)

               Vienotās rīcības 2005/643/KĀDP 7. pantā paredzēts, ka par Acehas Uzraudzības misijas personāla statusu Indonēzijā, tostarp attiecīgos gadījumos arī privilēģijām, imunitāti un turpmākām garantijām, kas vajadzīgas Acehas Uzraudzības misijas izveidei un normālai darbībai, vienojas saskaņā ar Līguma 24. pantā noteikto procedūru.

               (3)

               Pēc pārrunām ar Indonēzijas valdību Padome 2005. gada 3. oktobrī pieņēma Lēmumu 2005/765/KĀDP attiecībā uz Eiropas Savienības un Indonēzijas valdības nolīguma noslēgšanu vēstuļu apmaiņas veidā – par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam (2), ar ko atļauj parakstīt nolīgumu vēstuļu apmaiņas veidā.

               (4)

               Kā norādīts Indonēzijas valdības ārlietu ministra 2005. gada 14. septembra vēstulē un tās pielikumos attiecībā uz Acehas Uzraudzības misijas (AUM) un tās personāla uzdevumiem, statusu, privilēģijām un imunitāti, kā arī ģenerālsekretāra/Augstā pārstāvja 2005. gada 3. oktobra atbildē, šo nolīgumu vēstuļu apmaiņas veidā uz savstarpējas vienošanās pamata var pagarināt vēl uz sešiem mēnešiem (3).

               (5)

               Indonēzijas valdība 2006. gada 13. februārī aicināja Eiropas Savienību pagarināt Acehas Uzraudzības misijas pilnvaras uz trīs mēnešiem.

               (6)

               Padome 2006. gada 27. februārī pieņēma Vienoto rīcību 2006/202/KĀDP, ar ko groza un pagarina Vienoto rīcību 2005/643/KĀDP par Eiropas Savienības Uzraudzības misiju Acehā (Indonēzijā) (Acehas uzraudzības misija – AUM) (4).

               (7)

               Nolīguma vēstuļu apmaiņas veidā pagarināšana uz trīs mēnešiem būtu jāapstiprina Eiropas Savienības vārdā,

         IR NOLĒMUSI ŠĀDI.
   1. pants
   Ar šo Eiropas Savienības vārdā ir apstiprināts Eiropas Savienības un Indonēzijas valdības Nolīgums vēstuļu apmaiņas veidā par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam.
   Vēstuļu apmaiņas teksts, kas apliecina pagarinājumu, ir pievienots šim lēmumam.
   2. pants
   Ar šo Padomes priekšsēdētājs ir pilnvarots iecelt personu(-as), kas būtu pilnvarota(-as) parakstīt Vēstuļu apmaiņu, lai tā kļūtu saistoša Eiropas Savienībai (5).
   3. pants
   Šo lēmumu publicē Eiropas Savienības Oficiālajā Vēstnesī.
   4. pants
   Šis lēmums stājas spēkā tā pieņemšanas dienā.

      Briselē, 2006. gada 27. februārī

            Padomes vārdā —

            priekšsēdētāja

         U. PLASSNIK

      (1)  OV L 234, 10.9.2005., 13. lpp.

      (2)  OV L 288, 29.10.2005., 59. lpp.

      (3)  OV L 288, 29.10.2005., 60. lpp.

      (4)  Skatīt šā Oficiālā Vēstneša 57 lpp.

      (5)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
    ---documentbreak---

               10.3.2006

               LV

               Eiropas Savienības Oficiālais Vēstnesis

               L 71/55

         VĒSTUĻU APMAIŅA
   par Eiropas Savienības un Indonēzijas valdības Nolīguma vēstuļu apmaiņas veidā par uzdevumiem, statusu, privilēģijām un imunitāti, kas piešķirta Eiropas Savienības uzraudzības misijai Acehā (Indonēzijā) (Acehas Uzraudzības misija – AUM) un tās personālam, pagarinājumu
   Džakarta, 2006. gada 13. februāris
   Godātais kungs!
   Indonēzijas Republikas valdības vārdā vēlos izteikt savu atzinību Eiropas Savienībai par dalību Acehas Uzraudzības misijā (AUM) un par tās ievērojamo darbu, kas veikts kopš misijas izvietošanas Nanggroe Aceh Darussalam (NAD) provincē.
   Šobrīd man ir tas gods atsaukties uz Indonēzijas pagaidu ārlietu ministra 2005. gada 14. septembra vēstuli un tās pielikumiem un Jūsu 2005. gada 3. oktobra vēstuli un tās pielikumiem par Acehas Uzraudzības misijas (AUM) uzdevumiem, statusu, privilēģijām un imunitāti.
   Šajā sakarā man ir tas gods paziņot Jums par Indonēzijas Republikas valdības lēmumu aicināt Eiropas Savienību pagarināt savu klātbūtni Nanggroe Aceh Darussalam (NAD) provincē uz 3 (trim) mēnešiem – no 2006. gada 16. marta līdz 2006. gada 15. jūnijam – vai uz īsāku laiku, atkarībā no tā, kad notiks vietējās vēlēšanas.
   AUM statuss, privilēģijas un imunitātes būs identiskas tām, kas attiecīgi noteiktas mūsu 2005. gada 14. septembra un 2005. gada 3. oktobra vēstuļu apmaiņā, kura veido Indonēzijas Republikas valdībai un Eiropas Savienībai juridiski saistošu dokumentu.
   AUM darbs šajā laikposmā ietver AUM uzdevumus, kā noteikts Indonēzijas Republikas valdības un Acehas Atbrīvošanās kustības 2005. gada 15. augusta Saprašanās memoranda 5.2. pantā, izņemot uzdevumus a) un b), kas ir pabeigti.
   Ņemot vērā iepriekšminēto, paredzu, ka AUM personāla skaits varētu palielināties līdz aptuveni 80 (astoņdesmit) cilvēkiem.
   Ja iepriekšējais priekšlikums Eiropas Savienībai ir pieņemams, man ir tas gods piedāvāt, lai šī vēstule kopā ar Jūsu atbildes apstiprinājuma vēstuli veidotu Indonēzijas Republikas valdībai un Eiropas Savienībai juridiski saistošu dokumentu. Šis dokuments stājas spēkā 2006. gada 16. martā, un tā termiņš beidzas 2006. gada 15. jūnijā. Indonēzijas Republikas valdībai šis tiesiskais regulējums ir balstīts uz Indonēzijas 1982. gada 25. janvāra Likumu Nr. 2 par speciālās misijas konvencijas ratificēšanu (1969. gads).
   Uzskatu, ka konstruktīvā sadarbība, kas jau ir izveidota, lai nodrošinātu mierīgu, saprotamu un ilgtspējīgu risinājumu izaicinājumiem, ar ko saskaras Aceha Indonēzijas Republikas unitārās valsts satvarā, var tikt arvien vairāk uzturēta un stiprināta.
   Ceru saņemt no Jums pozitīvus apsvērumus.
   Patiesā cieņā,

      Dr. N. Hassan WIRAJUDA

   Brisele, 2006. gada 28. februāris
   Godātais kungs!
   Man ir tas gods atsaukties uz Jūsu 2006. gada 13. februāra vēstuli, kurā Jūs paziņojat par Indonēzijas Republikas valdības lēmumu aicināt Eiropas Savienību pagarināt tās klātbūtni Nanggroe Aceh Darussalam (NAD) provincē uz trim mēnešiem – no 2006. gada 16. marta līdz 2006. gada 15. jūnijam – vai uz īsāku laiku, atkarībā no tā, kad notiks vietējās vēlēšanas.
   Ar prieku apstiprinu, ka Eiropas Savienība ir piekritusi sniegt pozitīvu atbildi uz šo aicinājumu.
   Apstiprinu, ka saskaņā ar nosacījumiem, kas pausti mūsu vēstuļu apmaiņā 2005. gada 14. septembrī un 3. oktobrī un kas veido Indonēzijas Republikas valdībai un Eiropas Savienībai juridiski saistošu dokumentu, šā instrumenta darbība tiks pagarināta par 3 (trim) mēnešiem līdz 2006. gada 15. jūnijam.
   AUM darbs šajā laikposmā ietver AUM uzdevumus, kā noteikts Indonēzijas valdības un Acehas Atbrīvošanās kustības 2005. gada 15. augusta Saprašanās memoranda 5.2. pantā, izņemot uzdevumus a) un b), kas ir pabeigti.
   Man ir tas gods apstiprināt, ka Jūsu vēstule un šī atbildes vēstule veido Indonēzijas Republikas valdībai un Eiropas Savienībai juridiski saistošu dokumentu. Šis dokuments stājas spēkā 2006. gada 16. martā, un tā beigu termiņš ir 2006. gada 15. jūnijs.
   Vēlreiz vēlos izmantot iespēju uzsvērt ES atzinību par progresu, kas panākts Acehas miera procesā un apstiprināt Eiropas Savienības pastāvīgo apņemšanos atbalstīt mierīga, saprotama un ilgtspējīga risinājuma izstrādi problēmu risināšanai Acehā.
   Pieņemiet, godātais kungs, manus visaugstākās cieņas apliecinājumus.
   Patiesā cieņā,

      Javier SOLANA